CELEX: 32004D0611
Language: lt
Date: 1092355200000
Title: 2004/611/EB: 2004 m. rugpjūčio 13 d. Komisijos sprendimas, dėl Čekijos pateikto vyno gamybos potencialo aprašo pagal Tarybos reglamentą (EB) Nr. 1493/1999 (pranešta dokumentu Nr. K(2004) 3154)

24.8.2004   
            
            
               LT
            
            
               Europos Sąjungos oficialusis leidinys
            
            
               L 274/20
            
         
      KOMISIJOS SPRENDIMAS
   
   2004 m. rugpjūčio 13 d.
   dėl Čekijos pateikto vyno gamybos potencialo aprašo pagal Tarybos reglamentą (EB) Nr. 1493/1999
   (pranešta dokumentu Nr. K(2004) 3154)
   (autentiškas yra tik tekstas čekų kalba)
   (2004/611/EB)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr.1493/1999 dėl vyno rinkos bendro organizavimo (1), ir būtent į 23 straipsnio 4 dalį,
   kadangi:
   
               (1)
            
            
               Reglamente (EB) Nr. 1493/1999 kaip išankstinė sąlyga, norint padidinti auginimo kvotas bei gauti paramą restruktūrizacijai ir rekonversijai, numatyta, kad suinteresuota valstybė narė turi parengti vyno gamybos potencialo aprašą. Šio aprašo pateikimas privalo atitikti minėto reglamento 16 straipsnį.
            
         
               (2)
            
            
               Kalbant apie gamybos potencialą (2), 2000 m. gegužės 31 d. Komisijos reglamento (EB) Nr. 1227/2000, kuriame nustatyta Tarybos reglamento (EB) Nr. 1493/1999 dėl vyno rinkos bendro organizavimo taikymo tvarka, 19 straipsnyje yra numatytos apraše esančios informacijos pateikimo detalės.
            
         
               (3)
            
            
               Čekija 2004 m. balandžio 13 d. raštu pranešė Komisijai informaciją, minimą Reglamento (EB) Nr. 1493/1999 16 straipsnyje ir Reglamento (EB) Nr. 1227/2000 19 straipsnyje. Šios informacijos peržiūra leidžia konstatuoti faktą, kad Čekija parengė aprašą.
            
         
               (4)
            
            
               Šis sprendimas nereiškia, kad Komisija pripažįsta, jog apraše nurodyti duomenys yra teisingi arba jog apraše nurodyti įstatymai atitinka ES teisę. Jis nėra kliūtis Komisijai priimti bet kokį sprendimą šiais klausimais.
            
         
               (5)
            
            
               Šiame sprendime numatytos priemonės atitinka Vynų vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Komisija konstatuoja, kad Čekijos Respublika parengė vyno gamybos potencialo aprašą pagal Reglamento (EB) Nr. 1493/1999 16 straipsnį.
   2 straipsnis
   Šis sprendimas skirtas Čekijos Respublikai.
   
      Priimta Briuselyje, 2004 m. rugpjūčio 13 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 179, 1999 7 14, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1795/2003 (OL L 262, 2003 10 14, p. 13).
   
      (2)  OL L 143, 2000 6 16, p. 1. Reglamentas su paskutiniais pakeitimais, padarytais Reglamentu (EB) Nr. 1389/2004 (OL L 255, 2004 7 31, p. 7).